CELEX: 62015TN0598
Language: mt
Date: 2015-10-21 00:00:00
Title: Kawża T-598/15: Rikors ippreżentat fil-21 ta’ Ottubru 2015 – Stichting Accolade vs Il-Kummissjoni

7.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 406/42
            
         Rikors ippreżentat fil-21 ta’ Ottubru 2015 – Stichting Accolade vs Il-Kummissjoni
   (Kawża T-598/15)
   (2015/C 406/44)
   Lingwa tal-kawża: l-Olandiż
   
      Partijiet
   
   
      Rikorrenti: Stichting Accolade (Drachten, il-Pajjiżi l-Baxxi) (rappreżentanti: H. de Boer u J. Abma, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni Ewropea, tat-30 ta’ Ġunju 2015, innotifikata taħt in-numru C(2015) 4411 finali, dwar l-għajnuna mill-Istat SA.34676 (2015/NN), implementata mill-Pajjiżi l-Baxxi (bejgħ ta’ proprjetà immobbli mill-Komun ta’ Harlingen allegatament taħt il-prezz tas-suq);
            
         
               —
            
            
               tikkundanna lill-Kummissjoni għall-ispejjeż tal-proċedura.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka sitt motivi.
   
               1.
            
            
               L-ewwel motiv, ibbażat fuq il-fatt li l-Kummissjoni rrestrinġiet b’mod żbaljat l-ilment tar-rikorrenti għal parti żgħira tat-tranżazzjoni ta’ proprjetà immobbli globali li saret bejn il-Komun ta’ Harlingen u Ludinga VG.
            
         
               2.
            
            
               It-tieni motiv, ibbażat fuq in-nuqqas ta’ applikazzjoni jew fuq l-applikazzjoni żbaljata tal-kriterju tal-investitur privat. Il-Kummissjoni analizzat it-tranżazzjoni ta’ proprjetà immobbli billi użat b’mod żbaljat skala ta’ valur bejn 14 u 24 EUR.
            
         
               3.
            
            
               It-tielet motiv, ibbażat fuq il-fatt li d-data u l-preżunzjonijiet li servew ta’ bażi għall-prezzijiet li jikkomponu din l-iskala ta’ valur ma humiex kompatibbli bejniethom. Huwa b’dan il-mod li t-tranżazzjonijiet ta’ referenza ma humiex komparabbli mat-tranżazzjoni kontenzjuża.
            
         
               4.
            
            
               Ir-raba’ motiv, ibbażat fuq verifika tal-prezz żbaljat għall-iskala ta’ valur.
            
         
               5.
            
            
               Il-ħames motiv, ibbażat fuq evalwazzjoni manifestament inkorretta tal-fatti allegati rigward il-vantaġġi indiretti.
            
         
               6.
            
            
               Is-sitt motiv, ibbażat fuq konklużjoni żbaljata tal-Kummissjoni rigward il-miżura kkontestata mir-rikorrenti.